Påmelding:

Link til årets påmelding finnes her

Informasjon om byggekurset:

Hver høst arrangerer Omega Verksted byggekurs. Kurset er i hovedsak vinklet mot førsteklasse elektro/kyb/emil, men det passer og er åpent for alle.

Kurset inneholder en teoridag og to labdager der man skal bygge en Imponator . Imponatoren er ferdig programmert i C, men du kan selv senere endre programmet, for å lage egne mønstre.

Pris: 400,- (medlem 300,-) (500,- for medlemskap og kurs) Teoridag: onsdag 18.09 eller torsdag 19.09 Labdager: tirsdag 24.09 og torsdag 26.09 eller onsdag 25.09 og fredag 27.09 Påkrevde forhåndskunskaper: Ingen

Kurspenger og medlemskap

Kurset koster 400,-. Ønsker du i tillegg medlemskap på Omega Verksted kan du få dette samtidig. Da koster kurs og medlemskap tilsammen 500,- og du sparer en hundrings mot å kjøpe medlemskap senere. Dersom du allerede er medlem, betaler du kun 300,- for kurset.

Fordeler ved å være medlem i Omega Verksted i tillegg til tilgangen på verktøy og utstyr som oscilloscop, logikkanalysator, multimetre, loddebolt og liknende og mulighet til å kjøpe elektronikk-komponenter, inngår: Gratis kaffe og mulighet til å handle i OBS (Omega brus og sjokolade), som er mye billigere enn SIT.

Kurset kan betales med kort ved oppmøte på teoridagen. Det er også mulig å komme innom verkstedet og forhåndsbetale.

Hvilke Imponatorer har vi?

Omega

Elektra

Online

Taktlause

Delta

Nabla

EMIL

Hjerte

Timini



Hva er en imponator?

En imponator er noe som imponerer, stort sett ved å blinke, bråke, lukte, eller smelle. Imponatoren du lærer å bygge har sterk rot i Omega og er påkrevd på Phaestum og andre Omegafester.

På bildet til høyre kan du se et bilde av den nåværende imponatoren. Dette er en enkel elektronisk krets for å styre LED-lysene på diodeplaten, i dette tilfellet en Omega-diodeplate. Vi har i tillegg plater for Nabla, Timini og Emil.

Den elektroniske kretsen består av en enkel strømforsyning til en Atmega168 mikrokontroller, som styrer de 16 LED-lysene, samt en tilkobling for å programere mikrokontrolleren.

Bildet viser også et 9-volts batteri, som er utgått til fordel for 2 stk. AA batterier med betraktelig bedre batterilevetid. Alt er inkludert i prisen for kurset.

Teori

Teorien dekker stort sett over pensum i 'TFE4101, Krets- og digitalteknikk' på ca. to timer, men den tar en langt mer praktisk vinkling av temaet. I disse to timene er det også inkludert noe underholding. Oppmøte i EL1 EL3 kl. 20.00.

Lab

Oppmøte: Klokken 20:00, samme sted som krets- og digitalteknikk-laben, altså Høgskoleringen 3, bedre kjent som P15 -bygget.

Last ned byggekurshefte

Spørsmål?

Har du spørsmål kan du gjerne sende oss en mail på <omegav [at] omegav.no>, eller ringe oss på tlf. 73 59 44 26.



Skulle du være i tvil, så meld deg på (det er lettere for oss å melde av enn på) Vi garanterer at du ender opp med en fungerende imponator.